CELEX: 32014R0764
Language: sl
Date: 2014-07-11 00:00:00
Title: Izvedbena uredba Komisije (EU) št. 764/2014 z dne 11. julija 2014 o uvrstitvi določenega blaga v kombinirano nomenklaturo

16.7.2014   
            
            
               SL
            
            
               Uradni list Evropske unije
            
            
               L 209/5
            
         IZVEDBENA UREDBA KOMISIJE (EU) št. 764/2014
   z dne 11. julija 2014
   o uvrstitvi določenega blaga v kombinirano nomenklaturo
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (1) in zlasti člena 9(1)(a) Uredbe,
   ob upoštevanju naslednjega:
   
               (1)
            
            
               Da bi se zagotovila enotna uporaba kombinirane nomenklature, priložene k Uredbi (EGS) št. 2658/87, je treba sprejeti ukrepe za uvrstitev blaga iz Priloge k tej uredbi.
            
         
               (2)
            
            
               Uredba (EGS) št. 2658/87 določa splošna pravila za razlago kombinirane nomenklature. Ta pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali pa uvaja dodatne pododdelke ter se s posebnimi določbami Unije predpiše zaradi uporabe tarifnih in drugih ukrepov v zvezi z blagovno menjavo.
            
         
               (3)
            
            
               Po teh splošnih pravilih se blago iz stolpca 1 razpredelnice iz Priloge uvrsti pod oznako KN v stolpcu 2 na podlagi utemeljitve v stolpcu 3 iste razpredelnice.
            
         
               (4)
            
            
               Primerno je določiti, da se lahko imetnik v skladu s členom 12(6) Uredbe Sveta (EGS) št. 2913/92 (2) določeno obdobje še naprej sklicuje na zavezujoče tarifne informacije, ki se izdajo za blago, na katero se nanaša ta uredba, in niso v skladu s to uredbo. To obdobje bi moralo biti omejeno na tri mesece.
            
         
               (5)
            
            
               Ukrepi iz te uredbe so v skladu z mnenjem Odbora za carinski zakonik –
            
         SPREJELA NASLEDNJO UREDBO:
   Člen 1
   Blago, opisano v stolpcu 1 razpredelnice iz Priloge, se uvrsti v kombinirano nomenklaturo pod oznako KN iz stolpca 2 iste razpredelnice.
   Člen 2
   V skladu s členom 12(6) Uredbe (EGS) št. 2913/92 se je na zavezujoče tarifne informacije, ki niso v skladu s to uredbo, mogoče sklicevati še tri mesece po začetku veljavnosti te uredbe.
   Člen 3
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 11. julija 2014
      
         
            Za Komisijo
         
         
            V imenu predsednika
         
         Algirdas ŠEMETA
         
            Član Komisije
         
      
   
   
      (1)  UL L 256, 7.9.1987, str. 1.
   
      (2)  Uredba Sveta (EGS) št. 2913/92 z dne 12. oktobra 1992 o Carinskem zakoniku Skupnosti (UL L 302, 19.10.1992, str. 1).
   
      PRILOGA
      
                  Opis blaga
               
               
                  Uvrstitev
                  (oznaka KN)
               
               
                  Utemeljitev
               
            
                  (1)
               
               
                  (2)
               
               
                  (3)
               
            
                  Proizvod v obliki brezbarvnih kapsul, napolnjenih z rumenkastim prahom, namenjen za prodajo na drobno. Pakiran je v malo plastenko, opremljeno z etiketo in navojnim pokrovčkom, ter vsebuje 60 kapsul. Vsaka kapsula vsebuje naslednje sestavine:
                  
                              —
                           
                           
                              glukozamin hidroklorid (300 mg)
                           
                        
                              —
                           
                           
                              hondroitin sulfat
                           
                        
                              —
                           
                           
                              metil sulfonil metan
                           
                        
                              —
                           
                           
                              majhne količine estrov askorbinske kisline (vitamin C).
                           
                        V skladu z navedbo na etiketi je proizvod prehransko dopolnilo, namenjeno prehrani ljudi. Priporočeni dnevni odmerek, naveden na etiketi, so tri kapsule.
               
               
                  2106 90 92
               
               
                  Uvrstitev opredeljujejo splošni pravili 1 in 6 za razlago kombinirane nomenklature, dodatna opomba 5 k poglavju 21 ter besedilo oznak KN 2106, 2106 90 in 2106 90 92.
                  Proizvod glede na priporočeni dnevni odmerek, ki je naveden na etiketi, nima jasno opredeljenih profilaktičnih ali terapevtskih lastnosti. Zato ga ni mogoče uvrstiti kot zdravilo pod tarifno številko 3004.
                  Ker je proizvod pripravljeno živilo v obliki odmerjenih doz in se uporablja kot prehransko dopolnilo, so zahteve iz dodatne opombe 5 k poglavju 21 izpolnjene.
                  Proizvod je zato treba uvrstiti pod tarifno številko 2106 kot živilo, ki ni navedeno ali zajeto na drugem mestu.